.Net OAI szerver
Felhasználói kézikönyv

Működési leírás

A keresőbe az adatgazdák tartalmait leíró metaadatokat az OAI-PMH-2 elvet követő és HTTP protokollon keresztül végzett kommunikáció segítségével lehet eljuttatni. Ezt az adatgazda oldali OAI szerver, valamint a szolgáltatásgazda oldali OAI kliens között létrejövő metaadat-átvitelt szüretelésnek (harvesting) nevezzük.

A szüretelés sikeres kivitelezésének szükséges feltétele egy megfelelő OAI szerver telepítése, valamint ennek a szervernek az ellátása metaadatokkal. A kereső speciális, úgy nevezett minősített Dublin Core sémának megfelelő formában várja a metaadatokat. Az OAI szerver az OAI-PMH-2 elvnek megfelelő kérésekre ad válaszokat. A szolgáltatásgazda OAI kliense ezekkel a kérésekkel operálva begyűjti az  adatgazda metaadatait az interneten keresztül, majd sikeres szüretelés esetén tárolja a rekordokat a keresőt kiszolgáló adatbázisban. A folyamat végén a keresőben az adatgazda rekordjai kereshetővé válnak.

Hardver és szoftver feltételek

A program futtatásához a Microsoft .NET Framework 1.1, Internet Information Services (IIS) 5.0, Microsoft SQL Server 2000 sp3 vagy Microsoft SQL 2000 Desktop Engine sp3 programokra van szükség. A program csak Windows platformra telepíthető, így pl. Windows 2000/XP alá is.
Minimum Pentium-II 400 MHz (vagy gyorsabb) kategóriájú processzor, minimálisan 128 MB RAM és 100 MB szabad hely szükséges a futtatáshoz.

Az adatokat a rendszer mssql adatbázisban tárolja.
Adatfeltöltéskor rendelkezésre áll egy webes interface, melynek segítségével bármely böngészőből elvégezhető az adatok frissítése.

A .Net OAI szerver telepítése és testre szabása

MSSQL telepítése:

Honlapunkról letölthető az MSDE ingyenes MSSQL szerver, de természetesen használhat saját SQL szervert is (csak Microsoft SQL szerverrel kommunikál). 
A telepítést a SetupMSDE.exe fájllal indíthatjuk el. A telepítés során az alábbi ablak jelenik meg:

Jelölje be, hogy egy létező SQL szervet szeretne használni, vagy egy újonnan telepítettet, majd kattintson a “Next” gombra.

A következő képen be kell állítania, hogy hova kívánja telepíteni az MSDE-t, illetve az alsó sávban meg kell adnia, hogy hova kerüljenek az adatbázis fájlok. A beállítások után kattintson a “Next” gombra.

Az adatbázis telepítésének megkezdése előtt adja meg az adatbázis szerver nevét. Ha nem tölti ki ezt a mezőt, akkor a szerver neve a számítógép nevével fog megegyezni. Végül adja meg az adatbázis Administrator-ának a jelszavát. Ha nem kíván jelszót megadni, akkor is gépelje be az “SA” alapértelmezett jelszót.

Az adatbázis telepítése után az SQL szervert elindíthatja manuálisan, vagy indítsa újra a számítógépet.

.NET OAI Szerver telepítése:

A telepítés a Setup.Exe fájllal indul. Elsőként az OAI szerverhez tartozó könyvtárat kell beállítani, amely a web alkalmazás gyökérkönyvtárába kerül, és ebbe kerülnek a szerver fájljai. Ezt követően kerül sor a port beállítására, amit ajánlott az alapértelmezett 80-as porton hagyni. Beállítás után kattintson a “Next” gombra.

A következő ablakban be kell állítanunk a Connection Sztringet, amely az adatbázishoz való csatlakozásra szolgál. A következő paramétereket használja:
Provider
Nem használható, a következő pontos vesszőig törlendő, ugyanis a telepítő SQL OLE DB providert feltételez.
Integrated Security
Ha szerepel, akkor SSPI értékkel használatos és Windows hitelesítést definiál. Az MSDE alapértelmezett telepítése után csak ez a hitelesítési módszer használható.
Persist Security Info
A kiépülő csatorna biztonsági szempontból érzékeny adatainak tárolását teszi tilthatóvá.
Initial Catalog
Az adatbázis neve. Ha a telepítő nem találja a szerveren, akkor létrehozza.
Data Source
Az adatbázis szerver neve. Nevesített SQL szerver esetén gep_nev\SQL_szerver_nev

A következő ablakban be kell állítanunk az OAI szerver által használt nevet a “RepositoryName” részhez. Az administrator e-mail címénél, ha több e-mail címet is szeretne megadni, válassza el azokat pontosvesszővel. A “set” gombra kattintva elindul az adatbázis elkészítése.

Az adatbázis készítésének a folyamata így néz ki:

Ezzel be is fejeződött az OAI szerver telepítése.

Telepítés utáni beállítások:

Az első lépés, hogy beállítjuk az OAI szerver mappára vonatkozó jogosultságokat úgy, hogy az ASP.NET felhasználónak megadunk minden jogot.

Az IIS-ben, a saját OAI szerverünk tulajdonságaiban be kell állítanunk az írás és olvasás jogokat.

Figyelem! Windows 2003 Servernél nem az ASP.NET felhasználónak kell megadni a jogokat, hanem meg kell keresni a telepített alkalmazáshoz tartozó application pool-t (az alábbi  példában ez az DefaultAppPool)

Ebből az ablakból, a Könyvtárbiztonság fülre kattintva érhető el a user beállítása. A névtelen és hitelesített hozzáférés beállításai résznél kattintson a szerkesztés gombra. Ekkor a következő ablak jelenik meg:

Itt a felhasználó nevét kell csak módosítani az ASP.NET felhasználóra. Ennek a következőképpen kell kinéznie: gépnév\ASPNET. Ezután az “OK” gombra kattintva megkérdezi a gép, hogy mely könyvtárakra örököltesse a beállításokat.

Jelölje ki az összes mappát, majd kattintson az “OK” gombra.

Már csak az IIS újraindítása maradt hátra, amit a következő képen látható módon tehet meg.

A konfigurációhoz szükséges alapértelmezett felhasználónév, illetve jelszó a következő:
Felhasználónév: htrw
Jelszó: qwerty